Mihkel Zilmer

Mihkel Zilmer (sündinud 15. detsembril 1948) on meditsiinibiokeemik, arstiteadlane ja teaduse populariseerija.

Elulugu 
Ta on lõpetanud Tartu Riikliku Ülikooli biokeemikuna (kahe teaduskonna vahelise eriprogrammi alusel). 1992. aastal sai ta meditsiinidoktori teaduskraadi.

1992. aastast on ta Tartu Ülikooli arstiteaduskonna professor, sh 2003. aastast Tartu Ülikooli (TÜ) arstiteaduskonna meditsiinilise biokeemia professor. 1994. aastast on ta TÜ arstiteaduskonna biokeemia instituudi juhataja, 2013. aastast on ta TÜ arstiteaduskonna bio- ja siirdemeditsiini instituudi biokeemia osakonna juhataja.

2014. aastast kuulub Tartu Ülikooli senatisse olles senati teise, kolmanda ja neljanda koosseisu liige.

Asutas 2021. aastal koos Vambola Lepinguga kodanike vabatahtliku ühenduse Seltsing NORMAALNE SÖÖMINE.

Teadustegevus 
Tema töörühm kuulub tippkeskuse The Centre of Excellence for Genomics and Translational Medicine koosseisu. On juhendanud 31 doktoritööd (mitu tema õpilast on nüüdseks professorid). Üle 20 patendi (Eesti, Euroopa, Vene Föderatsioon, USA, Jaapan, Hiina jt) autor. Oksüdatiivse stressi ja meditsiinilise metaboloomika siirdemeditsiiniliste uuringute algataja Eestis.

Loometegevus 
Rohkem kui 25 meditsiinilise (inimorganismi) biokeemia- ja tervisliku söömise õpiku ja raamatu autor ("Meditsiiniline biokeemia", "Vitamiinid", "Mineraalained", "Normaalne söömine", "Normaalne joomine", “Inimkeha metabolism", "10 tehismagustajat", "Söömise ja liikumise soovitused eakamatele", Tasakaalustaja" jt). 2021. aastal ilmus triloogia "Normaalne söömine", "Normaalne joomine" kolmas raamat ehk "Normaalne abielu või nüüdisaegsed pandeemilised mutatsioonid" (vt rajacas.com).

Ta on kuulunud ansambli/protsessi Rajacas koosseisu alates esimesest lainest 1966. Kirjutanud laule, näiteks "Eestimaa (Tuhanded külad)", "Armsas Tartus vana ülikool", "Ikka lühemaks jääb meie luule", "Lapsed - lõputu lugu", "Hingelaul", "Maailma tahmunud peeglites" jt.

Tunnustus 
 1997 Tartu Ülikooli arstiteaduskonna medal (väga silmapaistva õppe- ja teadustöö eest)
 1998 Eesti Vabariigi teaduspreemia meditsiini alal
 1999 Eesti riigi innovatsiooni peapreemia
 2002 Eesti Punase Risti III klassi teenetemärk
 2005 Tehnoloogiapreemia: parim Tartu ülikoolide leiutis (piimhappebakter ME-3)
 2006 Eesti Kultuurkapitali kehakultuuri ja spordi aastapreemia (pühendunud töö eest Eesti tippsportlaste sportliku võimekuse tõstmisel)
 2009 Kuldmedal (Korea International Women’s Invention Exposition)
 2010 Soome kvaliteediinnovatsiooni esikohapreemia
 2011 Tartu Ülikooli Medicina valdkonna parim õppejõud
 2011, 2012, 2014, 2020, 2022 Eesti Kardioloogide Seltsi teaduspreemia
 2013 Eesti Vabariigi teaduspreemia arstiteaduse valdkonnas
 2013 Tartu Ülikooli suur medal
 2016 HITSA innovatsioonikeskuse vabariiklikul konkursil anti kursusele "Biokeemia" e-kursuse kvaliteedimärk 2016
 2018 Eesti teaduse populariseerimise auhind (elutöö eest)
 2018 Tartu Ülikooli aumärk 
 2020 teenetemärk "100 semestrit Tartu Ülikoolis"
 2020 Tartu linna aukodanik ja Tartu Suurtähe kavaler
 2020 Eesti Rukki Seltsi Rukkiräägu kultuuriauhind "Eesti toitumiskultuuri edendaja"
 2023 Vabariigi Valitsuse riiklik teaduse elutööpreemia

Isiklikku 
Mihkel Zilmeri poeg Mihkel Zilmer on helilooja.

Viited

Välislingid 
 
 rajacas.com

Eesti arstiteadlased
Tartu Ülikooli meditsiiniteaduste valdkonna professorid
Tartu aukodanikud
Eesti Punase Risti III klassi teenetemärgi kavalerid
Sündinud 1948